גשר יוניברסיטי הייטס

גשר יוניברסיטי הייטס (באנגלית: University Heights Bridge) הוא גשר נפתח מסתובב מפלדה על פני נהר הארלם בעיר ניו יורק. הוא מחבר את רחוב 207 מערב בשכונת אינווד(אנ') במנהטן עם (דרך) ווסט פורדהאם רוֹאְד(אנ') בשכונת יוניברסיטי הייטס(אנ') בברונקס. הגשר מופעל ומתוחזק על ידי משרד התחבורה של העיר ניו יורק(אנ'). הגשר נושא שני צירי תנועה לכל כיוון, לצד מדרכה בצידו הדרומי. לגשר יש שלושה מבני לְבֵנִים(אנ'), התומכים ברכיבי הפלדה של הגשר. המדרכה כוללת ארבעה "פרגולות" עם תומכים מברזל יצוק בעוד שבסיפון הגשר יש מעקות ברזל דקורטיביים ושני ביתני אבן. מבנה הגשר הותקן במקור יותר צפונה, והוביל את רחוב ברודוויי על פני תעלת השַיִיט של נהר הארלם. הערוץ החדש קיצר למעשה את תוואי המים בין נהר ההדסון למצר לונג איילנד. ההתעלה נפתחה בשנת 1895, כשבשנת 1908 "גשר התעלה" מעל נהר הארלם, הועבר דרומה לשכונת יוניברסיטי הייטס. במהלך העשורים הבאים, גשר יוניברסיטי הייטס נשא שירות חשמליות ואוטובוסים עד סוף המאה ה-20. אז, הוא היה במצב רעוע מאד. לאחר שהוועדה לשימור ציוני דרך בניו יורק(אנ') ייעדה את גשר יוניברסיטי הייטס כציון דרך בעיר בשנת 1984, הוא נבנה מחדש לחלוטין בין 1989 ל-1992. הרכיב המרכזי הנייד של הגשר מסתובב סביב מבנה הלבנים המרכזי באמצע הנהר. רכיב נייד זה מתוכנן כגשר Truss ממתכת, בשילוב מסבכי Howe רבים. ומסבכי וורן. הגשר תוכנן על ידי המהנדס היועץ ויליאם הוברט בור(אנ') שלימים הפך למהנדס יועץ במספר מיזמים אחרים של גשרים ומנהרות, בעיקר באזור העיר ניו יורק. בר תואר לאחר מותו כ"אחד המהנדסים שעזרו להעלות את רמת טכנולוגיית הבנייה האמריקאית למעמד של מדע מדויק". בר גם נתן קרדיט לאלפרד פנקוסט בולר(אנ'), שהיה אחראי על האסתטיקה של הגשר. בולר היה מעורב בתכנון של כמה גשרים אחרים בנהר הארלם, כולל גשר שדרת מדיסון וגשר סכר מאקומבס (אנ'), וכן היה מהנדס יועץ או מעצב עבור גשרים רבים אחרים ברחבי העולם. הוא הצהיר ב-1877, כי על ידי הכללת פִרטי נוי בעיצוב גשרים, "המראה של גשר כביש עם מדרכות מתקבל כמשופר מאוד, ובעלות (נוספת) קטנה מאוד". מעל הגשר עוברים קווי האוטובוס המקומיים Bx12 ו- קווי אוטובוס מהירים (Selected) המופעלים על ידי רשות התחבורה של העיר ניו יורק(אנ'). בין 2000 ל-2014, הגשר נפתח 114 פעמים לכלי שיט. משנת 1895 עד 1905, מבנה הגשר היה ממוקם על תעלת השייט של נהר הארלם צפונה יותר, שבמהלכן הוא נודע כגשר תעלת השייט של הארלם. הגשר נשא את רחוב ברודוויי בין שכונות אינווד ומרבל היל(אנ') של מנהטן. לפני בניית תעלת השייט של נהר הארלם, מארבל היל הייתה חלק מהאי מנהטן, וספייטי דייבל קריק עשה עיקול סביב החוף הצפוני של מארבל היל, וחיבר את נהר ההדסון שבחוף המערבי של האי מנהטן עם נהר הארלם שבחוף המזרחי. שכונת מארבל היל הופרדה מהאי מנהטן, כאשר התעלה נפתחה בשנת 1895. אורך הגשר מקצה אל קצה היה 168 מ' . הוא נבנה עם ארבעה חלקים הנתמכים על ידי שלושה מבני לבנים (פירים באנגלית - ראו בפתיח לערך). שני החלקים המרכזיים כללו את מוטת הנדנדה (Swing), שהסתובבה סביב מבנה הלבנים שבמרכז התעלה. רוחב הגשר היה 15 מ', עם כביש של 10.2 מ' ושתי מדרכות משני צידיו ברוחב של 2.51 מ' כל אחת. הגשר מורכב מחמישה חלקים: הקטע המזרחי ביותר ושני הקטעים המערביים ביותר הם נייחים, בעוד שני הקטעים המרכזיים מהווים את מוטת הנדנדה (Swing) מעל נהר הארלם. אורכו הכולל 477 מ', כולל טווחי הגישה שלו. הגשר נושא ארבעה נתיבים לתנועת כלי רכב ומדרכה בצד הדרומי להולכי רגל. לסיפון היו בעבר שתי מדרכות, כל אחת ברוחב 5.67 רגל (2 מ'). המדרכה הצפונית בוטלה במהלך השיפוץ 1989–1992 והמדרכה הדרומית התרחבה ל-2.4 מ'. הקצה המערבי של הגשר נמצא בצומת של רחוב 207 מערב עם השדרה התשיעית. בקצה המזרחי של הגשר, קיים מעבר עילי שחוצה את קו ההדסון(אנ') של הרכבת מטרו-צפון(אנ'), וממנו כניסה לתחנת הרכבת יוניברסיטי הייטס של אותו הקו. המעבר העילי ממשיך כדרך פורדהאם, שמצטלבת עם הכביש המהיר והיציאה של הכביש המהיר 87 (I-87)(אנ') - הכביש המהיר של מייג'ור דיגן. בניית מבנה הלבנים במרכז הנהר באתר הנוכחי ברחוב 207 החלה בנובמבר 1903, והושלמה עשרה חודשים לאחר מכן. הגישה הדרומית של גשר תעלת השייט של הארלם נגררה על ידי דוברות לרחוב 207 במאי 1906, והותקנה מחדש כגישה המערבית של גשר יוניברסיטי הייטס. בחודש שלאחר מכן, הרכיב הנייד והמרכזי של הגשר נגרר ממיקומו ברחוב ברודוויי, והובל אל מבנה הלבנים החדש במרכז הנהר ברחוב 207 (ראו הרכיב בתמונה משמאל, ובנוסף תשומת הלב לפרגולות ושני ביתני האבן, אחד מכל צד של הגשר). בנובמבר 1907, הגישה הצפונית הישנה נגררה לפורדהאם רוֹאְד והותקנה מחדש כגישה המזרחית של גשר יוניברסיטי הייטס. הגשר נפתח מחדש לתנועה ב-8 בינואר 1908. מבקר האדריכלות מונטגומרי סקיילר(אנ') קבע כי גשר סכר מאקומבס וגשר יוניברסיטי הייטס הם "יצירות ראויות להערכה, במובן אמנותי כמו גם במובן מדעי". גשר יוניברסיטי הייטס תואר גם על ידי מגזין ההנדסה(אנ') בשנת 1909 בתור "כנראה היפה מבין הגשרים הנפתחים". גשר יוניברסיטי הייטס במבט ממערב, (מהצד של מנהטן). גשר יוניברסיטי הייטס במבט ממזרח, (מהצד של הברונקס). מבט דרומה מגשר יוניברסיטי הייטס אל גשר וושינגטון, מאחוריו גשר אלכסנדר המילטון ובסוף הגשר הגבוה (ניו יורק) כשמימין (ממערב) מגדל המים שסמוך לגשר הגבוה. הרכיב המרכזי (הנייד) במערכת סיבוב הגשר (הכביש מתחתיו). מבט מצפון על שלושת מבני הלבנים שבנהר (ראו בפתיח של הערך על מבני הלְבֵנִים הללו), כאשר הרכיב הנייד במצב סגור. פרגולות במדרכה להולכי רגל מבצד הדרומי של הגשר. מראה כללי של הגשר מדרום, בדגש על מבני הלְבֵנִים שבתוך הנהר. מראה כללי של הגשר מדרום, אך מקרוב יותר (מהתמונה הקודמת). לצפיה באיור נע להמחשת גשר נפתח מסתובב, ראו כאן. מבנים שבסיסם בקרקעית הנהר ונקראים פירים - המבנה המרכזי שמוצב במרכז הנהר, ועליו 2 הרכיבים המסתובבים של הגשר נקרא באנגלית pivot pier - ראו תמונה משמאל לפרקים האחרונים, וכן התמונה הרלוונטית בפרק גלריה להלן. המינוח באנגלית במקורות לגשר הוא Shelter (מקלט), כנראה מפני הגשם. להמחשה ראו כאן, ובפרק גלריה להלן לעניין תעלת השייט: כשהגיעו המתיישבים ההולנדים הראשונים. הם מצאו את מי הגאות והשפל של נהר הארלם סוערים וקשים לטיפול. למרות הגאות והשפל שלו, לא היה נתיב מים שניתן לשַיֵיט בו ולחבור באמצעותו אל ראש נהר הארלם אשר זרם במסלול בצורת S מדרום מערב ולאחר מכן צפונה אל האיסט ריבר. צוקים תלולים לאורך המוצא של הספייטי דייבל קריק לנהר הדסון, מנעו שם כל אפשרות להקמת גשר, אך במעלה הזרִם הוא הצטמצם לניקוז סלעי. בשנת 1876, בית המחוקקים של מדינת ניו יורק החליט על בניית תעלת השייט של נהר הארלם. כאשר זו הושלמה בשנת 1895, התעלה ניתקה את שכונת מרבל היל(אנ') שמצפון, ממנהטן, שהפכה לאי עם הספייטי דייבל קריק בהיקף הצפוני שלה. לצפייה במפת אזור השפך להדסון ושכונת מרבל היל, כשהערוץ המקורי של ספייטי דייבל מסומן בקו מקווקו המקיף את שכונת מרבל היל, ראו כאן. גשר Truss הוא גשר שמבנה העל שלו מורכב מאלמנטים מחוברים, היוצרים בדרך כלל יחידות משולשות. האלמנטים המחוברים, בדרך כלל ישרים, עשויים להילחץ ממתח, מדחיסה, או לפעמים משניהם, בתגובה לעומסים דינמיים. סימוכין ראו כאן. דוגמה להמחשה, ראו כאן. מסבך Howe הוא גשר המורכב מאלמנטים אנכיים ואלכסונים, שהאיברים האנכיים שלהם נמצאים במתיחה, והאיברים האלכסוניים שלהם בדחיסה. סימוכין ראו כאן. דוגמה להמחשה ראו כאן. בהנדסת מבנים, מסבך וורן, או מסבך שווה צלעות, הוא סוג של מסבך שמשמש בתכנון שחוסך משקל, המבוסס על משולשים שווי צלעות. סימוכין ראו כאן. דוגמה להמחשה ראו כאן. בדוח של שנת 2021 - האחרון שזמין במרשתת - אין התייחסות לנתון דומה. ראו על כך ועל הכתוב להלן, גם בביאור לעיל שעוסק בתעלת השייט. קו ההדסון הוא קו רכבת נוסעים שעובר צפונה מניו יורק, לאורך החוף המזרחי של נהר ההדסון, ומסתיים בתחנת פוקיפסי(אנ'). NYCity Map, NYC.gov. New York City Department of Information Technology and Telecommunications, February 8, 2020 White, Norval; Willensky, Elliot; Leadon, Fran; (2010). AIA Guide to New York City (5th ed.). New York: Oxford University Press. p. 867 Christopher Gray, STREETSCAPES: The University Heights Bridge; A Polite Swing to Renovation for a Landmark Span, New York Times, February 25, 1990 University Heights Bridge, Landmarks Preservation Commission, September 11, 1984 (להלן: "Lendmark "Commission, 1984), p.7 Landmark Commission, 1984", p.5" Lendmark Commission, 1984", p.2" William Hubert Burr, 1904, Building record and Sanitary Engineer, Engineering record, v.49, p.59 via Hathi Trust (להלן; Engineering record, 1904) Landmark Commission, 1984", p.3" Carl W. Condit, 1961, American Building Art: The Nineteenth Century, p.311, Oxford University Press, via: Google Books Landmark Commission, 1984", p.4" Alfred Pancoast Boller, 1876, Practical Treatise on the Construction of Iron Highway Bridges, for the use of Town Committes, pp. 83–87., Internet Archive Average Weekday NYC Transit Bus Ridership, MTA Info. [https://www.nyc.gov/html/dot/downloads/pdf/dot_bridgereport14.pdf 2014 NYC DOT - Bridges and Tunnels Annual Condition Report, p.147], NYC Department of Transportation - Division of Bridges Lendmark Commission, 1984", pp.1-2" Sergey Kadinsky, 2016, Hidden Waters of New York City: A History and Guide to 101 Forgotten Lakes, Ponds, Creeks, and Streams in the Five Boroughs, The Countryman Press, pp. 56-57 Inwood Hill Park - Spuyten Duyvil Creek, NYC Parks - Official Website of the New York City Department of Parks & Recreation Burr, William Hubert, 1897, The Harlem Ship-canal Bridge., Institution of Civil Engineers, London, via Books Google (להלן Burr, 1897) Harlem Bridge History, New York Times, May 27, 1900, p.26 Engineering record, 1904, p.116 Burr, 1897' p.4 Landmark Commission, 1984", p.7" West 207th Street/University Heights Bridge - University Heights Bridge Facts, NYC DOT New York (N.Y.). Board of Aldermen; The Board, 1905, Proceedings of the Board of Aldermen, N.Y. Common Council (1905) via Books Google, p. 801 Existing Sations - University Heights, NYC.Gov New York (N.Y.) Department of Bridges; McClellan, G.B. 1905. Report of the Commissioner of Bridges to the Hon. George B. McClellar, Mayor of the City of New York, December 31, 1904. pp.169–170. (להלן: Report of the Commissioner, 1905) Landmark Commission, 1984", p.6" Howe, Horace J. 1910. Notes on the Replacing of the Superstructure of the Harlem Ship Canal Bridge. Transactions, Paper No. 1143. American Society of Civil Engineers (להלן: Howe, 1910), p.8 Howe, 1910, p.9 Engineering record, 1904, p.118 Howe, 1910, p.10 Tide Lifts Bridge Span: Pontoon System Used, New-York Tribune, June 15, 1906, p.1, via Newspapers.Com Howe, 1910, p..13 Old Harlem Bridge Moved, New York Times, Nov. 28, 1907 New Bridge Over Harlem Opened, New-York Tribune, Jan. 7, 1908 p.8, via Newspapers.Com Schuyler, Montgomery, 1905, New York Bridges, Architectural Record XVIII, p.253, 255 with figures 11 & 14 Thomson, T. Kennard, 1909, The Bridges of New York City, The Engineering Magazine, 37, p. 915 via HathiTrust